กองทุนBTSGIFเคาะวันแรกราคาพุ่ง
กองทุนบีทีเอสโกรท เปิดซื้อขายวันแรกในตลาดหลักทรัพย์ ราคาพุ่ง 1.50บาท มูลค่าซื้อขาย 2,821.22 ล้านบาท
19 เม.ย. 2556

กองทุนบีทีเอสโกรท เปิดซื้อขายวันแรกในตลาดหลักทรัพย์ ราคาพุ่ง 1.50บาท มูลค่าซื้อขาย 2,821.22 ล้านบาท 
กองทุนรวมโครงสร้างพื้นฐานระบบขนส่งมวลชนทางราง บีทีเอสโกรท (BTSGIF) ซึ่งเป็นกองทุนรวมโครงสร้างพื้นฐานกองแรกของไทย ซื้อขายวันแรกในตลาดหลักทรัพย์ในวันที่ 19 เม.ย.2556  ได้รับความสนใจจากนักลงทุนอย่างมาก โดยเปิดตลาดที่ราคา 12.50 บาท จากราคาเสนอขายหน่วยลงทุนให้ประชาชนทั่วไปครั้งแรก (ไอพีโอ) ที่ 10.80 บาทต่อหน่วย
ขณะเดียวกันราคายังได้ปรับตัวขึ้นต่อเนื่องแตะระดับสูงสุดที่ 13.20 บาท ก่อนย่อตัวลงและปิดการซื้อขายภาคบ่าย เวลา 12.30 น.อยู่ที่ 12.30 บาท บวก 1.50 บาท หรือ 13.89% มูลค่าการซื้อขายอันดับหนึ่งของตลาด 2,821.22 ล้านบาท
ทั้งนี้ กองทุน BTSGIF มีมูลค่าระดมทุนในครั้งแรก 6.2 หมื่นล้านบาท ซึ่งสูงสุดในประเทศไทยและเป็นไอพีโอที่ใหญ่ที่สุดเป็นอันดับ 3 ของโลกในปี 2556 โดยประมาณการอัตราเงินที่จ่ายคืนแก่ผู้ถือหน่วยในปีแรก ตามหนังสือชี้ชวน อยู่ที่ 5.8%